OzLabs/hebrew-wiki-articles huggingface dataset:
דג שמש חד-זנב

דג שמש חד-זנב או דַּג-שֶׁמֶשׁ זְנַבְתָּן (שם מדעי: Masturus lanceolatus) הוא מין יחיד בסוגוו של דג גרם גדול ממשפחת דגי השמש וקרובו של המין דג שמש מגובשש, הגדול בעולם. הוא חי בימים הטרופיים והממוזגים ולא ידוע עליו הרבה.
== מאפיינים ==
דג זה הוא אחד מהגדולים שבדגי הגרם והוא מגיע לאורך מרבי של ולמשקל של 2,000 ק"ג. צבע הדג אפור-חום עם בטן, חזה ופנים בהירות וגב וזנב שחורים. לעיתים הסנפירים וקצה הגב זהובים. הדג קיבל את שמו עקב זנבו המחודד השחור.

דג זה שוחה רוב זמנו בעומק שבין 5 ל-200 מטר אך יכול לצלול הרבה יותר עמוק, מתחת לעומק של 600 מטר בחיפושיו אחר מזון. פרט אחד נצפה בעומק של קרוב ל-1 ק"מ מתחת המים.

ניזון מחסרי חוליות כמו מדוזות, דיונונים וסלפיים בעומקים. לאחר הציד הדג שוחה בתנוחה רפויה סמוך לפני המים.
== גלריה ==
<gallery>
Molidae - Masturus lanceolatus.JPG
Masturus lanceolatus.jpg
</gallery>

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:דגי שמש
קטגוריה:מקריני סנפיר יחידים בסוגם
קטגוריה:מגה-פאונה ימית
קטגוריה:דגים פאן-טרופיים
דג שמש דק

דג שמש דק או דַּג-שֶׁמֶשׁ קָטוּם (שם מדעי: Ranzania laevis) הוא מין של דג ימי ממשפחת דגי השמש. דג זה יחידי בסוגו.

זהו הדג הקטן ביותר במשפחתו ואורכו רק 70-100 ס"מ. גופו של דג זה בעל מבנה מוארך ולא כדורי המסתיים בזוג סנפירים גבוהים ומחודדים. צבע הדג חום, אפור וכסוף עם פסים לבנים לאורכו. הפנים דקות ובעלות מקור קטן.

הדג שוחה וצולל באוקיינוסים הטרופיים והממוזגים מסקנדינביה לדרום אפריקה ומקליפורניה לצ'ילה. הוא צולל לעומק בחיפוש מדוזות ויצורי ים קטנים נוספים.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1776
קטגוריה:טקסונים שתוארו בידי תומאס פננט
קטגוריה:דגי שמש
קטגוריה:מקריני סנפיר יחידים בסוגם
זיוה להט

זיוה להט (1931 – 14 בפברואר 2019) הייתה ספרנית ישראלית ורעייתו של שלמה להט, שכיהן כראש עיריית תל אביב במשך כ-20 שנה. קיבלה את אות "יקיר העיר תל אביב-יפו" לשנת 2009.

==ביוגרפיה==
זיוה פריצקר נולדה בתל אביב ולמדה בבית ספר יסודי הכרמל ובגימנסיה הרצליה. הייתה חברה בארגון ההגנה. לאחר שירותה בצה"ל, למדה באוניברסיטה העברית בירושלים לתואר במדע המדינה ומזרח תיכון, עם סיום התואר היא המשיכה ללמוד גם ספרנות ומידע.

ב-1961 נמנתה עם הצוות שהקים את הספרייה באוניברסיטת תל אביב. היא מונתה למנהלת הספרייה למדעי החברה ולניהול, ובמשך שנות ניהולה, גייסה תורמים להקמת מבנה חדש לספרייה.

נישאה לשלמה להט, ראש עיריית תל אביב, ונולדו להם שני בנים. כאשת ראש העיר הייתה פעילה בארגונים חברתיים ובמוזיאון תל אביב לאמנות, היא נסעה מטעם ארגון הנשים ויצו לשליחות בקנדה, ונלוותה לבעלה באירועים רבים, היא נמנית בין מייסדי האגודה לקידום הספרות העברית, היא הייתה בין היתר פעילה כמארחת בביקור נשיא ארצות הברית ג'רלד פורד בישראל, ושל מזכיר המדינה של ארצות הברית הנרי קיסינג'ר.

ב-2009 ביום העצמאות קיבלה את אות "יקיר העיר תל אביב-יפו".

בנה דן להט הוא עורך דין שנבחר לכהן כחבר במועצת העיר תל אביב-יפו מטעם מפלגת הירוקים בבחירות של 2008. בן נוסף הוא אבנר להט.

נפטרה ב-14 בפברואר 2019, ונקברה לצד בעלה בבית הקברות טרומפלדור בתל אביב.

== קישורים חיצוניים ==

* 
* 
* 
* [https://web.archive.org/web/20200601020321/https://libraries-blog.tau.ac.il/?p=1543 זיוה להט – יקירת העיר תל אביב-יפו לשנת תשס"ט]. בבלוג של אוניברסיטת תל אביב.
* 

== הערות שוליים ==

קטגוריה:יקירות תל אביב-יפו לשנת 2009
קטגוריה:יקירי תל אביב-יפו לשנת 2009
קטגוריה:בני זוג של ראשי עיריות בישראל
קטגוריה:ספרני אוניברסיטת תל אביב
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:נשים הקבורות בבית הקברות טרומפלדור
קטגוריה:בוגרות בית הספר הכרמל (תל אביב)
קטגוריה:בוגרי בית הספר הכרמל (תל אביב)
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-2019
קטגוריה:ישראלים שנפטרו ב-2019
דוכסות אנהלט-דסאו

דוכסות אנהלט-דסאו הייתה נסיכות באימפריה הרומית הקדושה, אשר בשנת 1806 הועלתה על ידי נפוליאון למעמד דוכסות, ומאוחר יותר התאחדה עם דוכסות אנהלט-קתן ודוכסות אנהלט-ברנבורג ליצירת דוכסות אנהלט.

==היסטוריה==
נסיכות אנהלט הוקמה בשנת 1218 על ידי היינריך הראשון, נסיך אנהלט, בנו של ברנהרד השלישי, דוכס סקסוניה, על שם טירת אנהלט, בית מושבה של בית אסקניה ליד הארצגרודה. לאחר מותו של היינריך בשנת 1252 חולקה הנסיכות בין בניו; היינריך השני, נסיך אנהלט-אשרסלבן, ברנהרד הראשון, נסיך אנהלט-ברנבורג וזיגפריד הראשון, נסיך אנהלט-צרבסט. בשנת 1382 מת יוהאן השני, נסיך אנהלט-צרבסט, ובשנת 1396 חולקה נחלתו בין בניו; זיגיסמונד הראשון, נסיך אנהלט-דסאו, אלברכט הרביעי, נסיך אנהלט-קתן וולדמאר השלישי, נסיך אנהלט-צרבסט. בשנת 1561 מת יואכים הראשון, נסיך אנהלט-דסאו ללא יורשים, ואחיינו יואכים ארנסט, נסיך אנהלט ירש את נחלותיו. בשנת 1586 מת יואכים ארנסט, ובשנת 1603 חולקה נחלתו בין בניו; יוהאן גאורג הראשון, נסיך אנהלט-דסאו, כריסטיאן הראשון, נסיך אנהלט-ברנבורג, אוגוסט, נסיך אנהלט-פלצקאו, רודולף, נסיך אנהלט-צרבסט ולודוויג הראשון, נסיך אנהלט-קתן. במלחמת שלושים השנים נפגעו הנסיכויות, ובשנת 1635 נחתם הסכם בין הענפים השונים במשפחה, בשל הצורך באחדות כלפי האיומים השונים.

בשנת 1806 נתן נפוליאון מעמד של דוכסות לנסיכויות המשפחה, ובשנת 1815 אושר הדבר בקונגרס וינה. בשנת 1817 מת לאופולד השלישי, דוכס אנהלט-דסאו, ובמקומו עלה לשלטון נכדו לאופולד הרביעי, דוכס אנהלט-דסאו. בשנת 1847 מת היינריך, דוכס אנהלט-קתן ללא יורשים, ולאופולד הרביעי, דוכס אנהלט-דסאו ירש את נחלתו, ובשנת 1853 איחד את הנחלות לדוכסות אנהלט-דסאו-קתן. במהלך מהפכות אביב העמים נאלץ לאופולד לתת חוקה חדשה לנתיניו, אולם לאחר מכן ביטל אותה, ובשנת 1859 נתן חוקה אחרת לדוכסות. בשנת 1863 מת אלכסנדר קרל, דוכס אנהלט-ברנבורג ללא יורשים, ובעקבות כך אוחדו כל נחלות בית אנהלט לדוכסות אנהלט המאוחדת.

==לאחר מכן==
בשנת 1866 הצטרפה הדוכסות בראשות לאופולד הרביעי לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.

ב-12 בנובמבר 1918 התפטר יואכים ארנסט, דוכס אנהלט מתפקידו, בעקבות המהפכה הגרמנית והתבוסה במלחמת העולם הראשונה.

==שליטי אנהלט-דסאו==
===נסיכי אנהלט-דסאו (1396–1561)===
* זיגיסמונד הראשון (1396–1405)
* גאורג הראשון (1405–1474)
* ולדמאר הרביעי (1405–1417)
* זיגיסמונד השני (1405–1452)
* אלברכט החמישי (1405–1469)
* ארנסט הראשון (1474–1516)
* גאורג השני (1474–1509)
* זיגיסמונד השלישי (1474–1487)
* רודולף הרביעי (1474–1510)
* יואכים הראשון (1516–1561)
* יוהאן החמישי (1516–1544)
* גאורג השלישי (1516–1544)
סופח לאנהלט-צרבסט בשנת 1561.

===נסיכי אנהלט-דסאו (1603–1807)===
* יוהאן גאורג הראשון (1603–1618)
* יוהאן קזימיר (1618–1660)
* יוהאן גאורג השני (1660–1693)
* לאופולד הראשון (1693–1747)
* לאופולד השני (1747–1751)
* לאופולד השלישי (1751–1807)
הועלה למעמד דוכסות.

===דוכסי אנהלט-דסאו (1807–1863)===
* לאופולד השלישי (1807–1817)
* ליאופולד הרביעי (1817–1863)
איחוד נחלות בית אסקניה ליצירת דוכסות אנהלט.

==קישורים חיצוניים==

* [https://en.wikisource.org/wiki/1911_Encyclopædia_Britannica/Anhalt דוכסות אנהלט] באנציקלופדיה בריטניקה
* [http://www.hoeckmann.de/germany/saxony.htm מפת אנהלט בשנת 1789]

קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
לינגקוד

לינגקוד (שם מדעי: Ophiodon elongatus) הוא מין של דג מסדרת העקרבנונאים החי בימים של צפון האוקיינוס השקט. מין זה יחיד בסוגו. מקור שמו הוא עקב דמיונו לבני המשפחה Lotidae המכונים כ"לינגים". למרות שמו הוא איננו קשור לבני סדרת הבקלאים.

== מאפיינים ==
דג זה מגיע לאורך 152 ס"מ ולמשקל 59 ק"ג. הוא מוסווה בין הסלעים וצבעו אפור עם כתמים כהים. במראהו הוא מזכיר דקר והוא בעל לסתות גדולות ועיניים גדולות וצהובות.

הדג מסתתר על קרקעית הים הפסיפי שמחופי מפרץ אלסקה עד לבאחה קליפורניה שבמקסיקו. הוא שחיין איטי הצד במארב לטרף לא זהיר אותו הוא חוטף במהירות. הוא ניזון ממגוון דגים כמו סרדיניים, סלמון ותמנונים. הוא עצמו נטרף על ידי מספר טורפים ימיים כמו ארי ים קליפורני ופוקת המפרץ.

דג זה מהווה דג מאכל חשוב באזורי תפוצתו.

==קישורים חיצוניים==

* 
* 

קטגוריה:טקסונים שתוארו בידי שארל פרדריק ז'ראר
קטגוריה:הקסגרמיים
קטגוריה:מקריני סנפיר יחידים בסוגם
קטגוריה:מגה-פאונה של האוקיינוס השקט
קטגוריה:דגי ים באמריקה שלחופי האוקיינוס השקט
קטגוריה:בעלי חיים שתוארו ב-1854
הקסגרמיים

הקסגרמיים (שם מדעי Hexagrammidae) היא משפחת דגים ימיים מסדרת העקרבנונאים.

בני המשפחה חיים בצפון האוקיינוס השקט סביב כרי אצות גדולים או לקרקעית סלעית. תפוצתם מחופי קליפורניה ועד האיים האלאוטיים. ליצורים אלה גוף רזה והם בעלי סנפירים גדולים, עיניים גדולות לחלקם "קרניים" קטנות. הם בעלי הסוואה טובה איתה הם מתקרבים לטרפם בכרי האצות או הסלעים.

המין הגדול במשפחה זו הוא הלינגקוד, דג מאכל חשוב שיכול לשקול עד 59 ק"ג והוא אחד מהגדולים בבני סדרתו.

==סוגים==
* Hexagrammos - בו 6 מינים
* סוג ומין יחיד לינגקוד (Ophiodon elongatus)
* סוג ומין יחיד Oxylebius pictus
* Pleurogrammus - בו 2 מינים
* Zaniolepis - בו 2 מינים

==קישורים חיצוניים==

* 

*
קטגוריה:בעלי חיים שתוארו ב-1889
קטגוריה:טקסונים שתוארו בידי תאודור גיל
פנגסיוס ענק

דייגים ששלו דג פנגסיוס ענק בתאילנד.
פנגסיוס ענק (שם מדעי: Pangasius sanitwongsei) הוא מין של דג גדול מהמשפחה שפמנוני כריש. הוא מצוי בנהרות המקונג וצ'או פראיה שבתאילנד.

דג זה הוא אחד מהגדולים שבבני סדרת השפמנונאים והוא מגיע לאורך מרבי של 3 מטר ולמשקל של 300 ק"ג. הדג כחול-אפור עם מבנה גוף המזכיר כרישים. לדג שפם קטן וסנפירי שת גבוהים.

הוא חי בנהרות סביב הקרקעית ומתרבה קצת לפני עונת המונסון. הדגים הגדולים והצעירים ניזונים מסרטנים ומדגים קטנים יותר.

הדג מצוי בסכנת הכחדה עקב פגיעה בנהרות בהם חי ועקב דיג יתר.

== קישורים חיצוניים ==

== הערות שוליים ==

קטגוריה:שפמנוני כריש
קטגוריה:מגה-פאונה של אירואסיה
קטגוריה:תאילנד: דגי מים מתוקים
קטגוריה:בעלי חיים שתוארו ב-1931
שקל חדש אחד

מטבע שקל חדש משני צדדיו. הונפק בספטמבר 1985

שקל חדש אחד הוא מטבע ישראלי, בסדרת מטבעות השקל החדש, שהחליפה את סדרת השקל הישן. בצד הנושא של המטבע ישנם תבליטים של פְלֵר דֶה לִיס (פרח השושן הצחור), המילה 20px20px20px ("יהד") באלפבית עברי עתיק וסמל המדינה.

המטבע נוצר בדמות מטבעות יהוד מדינתא, מטבע יהודה בתקופת השלטון הפרסי (המאות השישית עד הרביעית לפנה"ס).

המטבע שוקל 3.5 גרם, קוטרו 18 מ"מ והוא עשוי סגסוגת של 75% נחושת ו-25% ניקל.
שושן צחור. דמותו מוטבעת במטבע השקל

גודלו הקטן הקנה למטבע את הכינוי "ג'וק", שהיה נפוץ בהתייחס אליו בעיקר בשנות השמונים.
==קישורים חיצוניים==

==הערות שוליים==

קטגוריה:ישראל: מטבעות
קטגוריה:שקל חדש
רוזנות לוקסמבורג

רוזנות לוקסמבורג הייתה מדינה באימפריה הרומית הקדושה, אשר במהלך המאה ה-14 תפסה מעמד בכורה באימפריה, ושליטיה אף התמודדו עם בית הבסבורג על השליטה באימפריה.

==היסטוריה==
בשנת 963 בנה זיגפריד, רוזן הארדנים את מבצר לוקסמבורג, ונטל לעצמו את התואר "רוזן לוקסמבורג". בשנת 1065 מונה ואלראן מארלון לרוזן לימבורג, ובשנת 1119 הועלה נכדו ואלראן השני למעמד דוכס. בשנת 1247 ירש היינריך בנו של ואלראן השלישי, דוכס לימבורג את הרוזנות מאמו ארמסינדה, רוזנת לוקסמבורג, בתו של היינריך הרביעי, רוזן לוקסמבורג, שהיה צאצא של הענף המבוגר של בית לוקסמבורג.

בשנת 1281 מת היינריך החמישי, רוזן לוקסמבורג, ובמקומו עלה לשלטון בנו היינריך השישי, רוזן לוקסמבורג, אולם הוא נהרג בקרב וורינגטון, ובמקומו עלה לשלטון בנו היינריך השביעי, רוזן לוקסמבורג. בשנת 1308 הוכתר היינריך השביעי כמלך הרומאים, ובשנת 1312 אף הוכתר כקיסר האימפריה הרומית הקדושה, אולם הוא מת במפתיע בשנת 1313.

בשנת 1310 התחתן בנו של היינריך - יוהאן, מלך בוהמיה עם אליזבת מבוהמיה, אחותו של וצלאב השלישי, מלך בוהמיה, והוכתר כמלך בוהמיה. בשנת 1314 ניסה יוהאן להיבחר במקום אביו כמלך הרומאים, אולם נכשל בכך, ולודוויג הרביעי, דוכס בוואריה הוכתר בתואר.

האימפריה הרומית הקדושה בתקופת קרל הרביעי
בשנת 1346 נבחר קרל מבוהמיה, בנו של יוהאן, מלך בוהמיה לאנטי-מלך ללודוויג, על ידי חלק מהנסיכים שהסתכסכו עם לודוויג, ואף נתמכו על ידי האפיפיור קלמנס השישי. בשנת 1347 מת לודוויג הרביעי, ועד מהרה הפך קרל לשליט היחיד באימפריה.

==לאחר מכן==
בשנת 1354 העניק קרל לאחיו ונצל הראשון, רוזן לוקסמבורג את התואר דוכס, ולאחר מותו בשנת 1383 ירש אותו בנו של קרל - וצלאב. בשנת 1378 מת קרל, ובנו וצלאב הרביעי, מלך בוהמיה ירש את נחלותיו. וצלאב אף הוכתר כמלך הרומאים, אולם בשנת 1400 הודח מתפקידו על ידי רופרכט השלישי, הנסיך הבוחר מפפאלץ. בשנת 1410 מת רופרכט, ובמקומו נבחר זיגמונד, מלך הונגריה, אשר נבחר גם למלך בוהמיה לאחר מותו של וצלאב בשנת 1419. זיגיסמונד סיים את הקרע המערבי בשנת 1417, ואף גבר על ההוסיטים בשנת 1434. בשנת 1437 מת זיגיסמונד, ועם מותו נכחד בית לוקסמבורג. לאחר ההכחדה של בית לוקסמבורג, עברה הדוכסות בשנת 1443 לשליטת דוכסות בורגונדיה, ולאחר מכן לשליטת בית הבסבורג, כחלק מארצות השפלה ההבסבורגיות. במהלך מלחמות המהפכה הצרפתית, לוקסמבורג סופחה לצרפת, ובקונגרס וינה בשנת 1815, הפכה לוקסמבורג לדוכסות גדולה תחת שלטון הממלכה המאוחדת של ארצות השפלה.

==קישורים חיצוניים==

קטגוריה:מדינות האימפריה הרומית הקדושה
רוזנות לוקסמבורג
שפמנון כחול

שפמנון כחול (שם מדעי: Ictalurus furcatus), הוא דג גדול מסדרת השפמנונאים החי בנהרות באמריקה הצפונית.

זהו אחד הגדול שבשפמנוני צפון אמריקה. אורכו מגיע ל-165 ס"מ (אך נפוץ יותר באורך 64–117 ס"מ) ומשקלו ל-68 ק"ג. כשמו הוא בעל עור כחול כהה והוא בעל ראש גדול עם לסת גדולה שסביבה "שפמות". הסנפירים קטנים ומסודרים לאורך הגוף והזנב קטן. דג זה יכול להגיע ליותר מ-20 שנה בטבע.

הוא חי ביובלי המיסיסיפי ובנהרות מיזורי, אוהיו, טנסי וארקנסו ותחומו הדרומי נמצא בפלורידה. דג זה בניגוד לרוב השפמנונים, יכול לחיות במים מליחים וכך הוא יכול לשהות בכמה מהחופים.

זהו טורף תוקפני הניזון מכל יצור קטן יותר שהוא יכול לבלוע. הוא ניזון בעיקר מדגים, סרטני נהרות וצפרדעים. הם ניזונים גם מנבלות ולעיתים יעקבו אחרי להקות דגים קטנים.

==קישורים חיצוניים==

==הערות שוליים==

קטגוריה:בעלי חיים שתוארו ב-1840
קטגוריה:טקסונים שתוארו בידי אשיל ולנסיין
קטגוריה:איכטלוריים
קטגוריה:מגה-פאונה של אמריקה הצפונית
קטגוריה:ארצות הברית: דגי מים מתוקים
שפמנון תניני ענק

שפמנון תניני ענק (שם מדעי: Bagarius yarrelli) הוא מין של שפמנון גדול ממשפחת הסיסוריים החי בנהרות דרום אסיה ואולי גם בכמה נהרות באינדונזיה (סומטרה ובורנאו).

מין זה יכול להגיע לאורך 2 מטר ולמשקל של 90 ק"ג. הוא בעל גוף ארוך עם שפמות ארוכות והוא בעל פה ענקי. צבעו חום כהה עם פסים אופקים שחורים. יש חוקרים הטוענים שמין זה מבולבל עם המין שפמנון תניני בגריוס ואחרים טוענים שהמין השני הוא קטן ואורכו רק 20 ס"מ.

הוא חי בנהרות גדולים כולל נהרות מהירים ברחבי דרום אסיה מנפאל והודו ומזרחה. דג זה הוא צייד תוקפני של טרף קטן יותר.

בתקרית שאירעה בנהר קורי בנפאל שבה נטרפו מספר אנשים ששחו בנהר על ידי בעל חיים, ונטען כי הטורף היה שפמנון ממין זה. תקריות אלה הוצגו בסדרה מפלצות נהר של ג'רמי וייד.

==קישורים חיצוניים==

==הערות שוליים==

קטגוריה:בעלי חיים שתוארו ב-1839
קטגוריה:טקסונים שתוארו בידי וויליאם הנרי סייקס
קטגוריה:סיסוריים
קטגוריה:מגה-פאונה של אירואסיה
קטגוריה:הודו: דגי מים מתוקים
משיר זהוב

משיר זהוב שוחה בקבוצה
משיר זהוב (שם מדעי: Tor putitora) הוא מין של דג גדול השייך למשפחת הקרפיוניים שבסדרת הקרפיונאים.
== מאפיינים ==
דג זה חי בנהרות הרריים בדרום אסיה מאיראן, פקיסטן, דרום סרי לנקה והודו ועד לתאילנד. זהו דג גדול מאוד שיכול להגיע לאורך 2.8 מ' ולשקול 54 ק"ג. צבע הדג אפור ולו קשקשים גרמיים, סנפירים קטנים זהובים וזנב זהוב. הפה גדול ובקצהו זוג בינים.

הדג חי בנהרות חמימים ושוחה לאיטו. הוא אוכל-כול הניזון מהחי והצומח. הדג מצוי בסכנת הכחדה בטבע עקב פגיעה בבית גידולו ודיג יתר. 

==קישורים חיצוניים==

==הערות שוליים==

קטגוריה:בעלי חיים שתוארו ב-1822
קטגוריה:טקסונים שתוארו בידי פרנסיס בוכמן המילטון
קטגוריה:קרפיוניים
קטגוריה:מגה-פאונה של אירואסיה
קטגוריה:תאילנד: דגי מים מתוקים
קטגוריה:הודו: דגי מים מתוקים
Të ka lali shpirt

"Të ka lali shpirt" (באנגלית: "Lali has you (in the) spirit") הוא סינגל שהוקלט על ידי הזמרת האלבנית סילבה גאנברדהי, בשיתוף עם שני הראפרים האלבנים מאנדי ודאפי. השיר יצא לאור ב-18 בינואר 2013, כסינגל שלא מתוך אלבום.

== רקע וכתיבה ==
השיר נכתב על ידי 2 סטאפ, והולחן על ידי אלפרד סולה. השיר הוא שיר בסגנון הפופ, המשלב בתוכו גם את הדאנס.

ביולי 2013, הוציאה הזמרת דסיסלבה גרסה משלה לשיר בשם "Pusni go pak", שנעשתה בשיתוף עם מאנדי ועם הפה. גרסה זו זכתה להצלחה רבה גם כן, ומונה הצפיות של הקליפ אשר יצא במיוחד עבור גרסה זאת, עומד על כ-15 מיליון צפיות.

שנה לאחר מכן ב-2014, ביצעה הזמרת הישראלית שרית חדד, גרסת כיסוי של השיר בעברית בשם "אל תאהב אותי". בסמוך לכך הוציא הזמר הלבנוני עמל חיג'אזי, גרסה משלו לשיר בשפה הערבית בשם, "El layli".

== וידאו קליפ ==
הווידאו קליפ הנלווה שצולם לשיר, הועלה לערוץ היוטיוב של גאנברדהי באותו זמן שיצא כסינגל רשמי. בתחילת הקליפ, ניתן לראות את מאנדי כשהוא שר את השיר בחדר מלכותי עם תקרה מצופה בזהב, ואת סילבה כשהיא שרה את השיר במקומות שונים כגון: מועדון ריקודים, כביש מהיר, מבנן וכדומה.

לאחר מכן, נכנסת סילבה לביתו של מאנדי, ובאותו זמן היא מחליפה בגדים, לבגדים "יוקרתיים", כשביניהם ניתן למנות מעיל מפרווה, טבעת יהלום וכדומה. לסוף, מגיע דאפי לשיר את השורות שלו, באותו החדר של מאנדי.

הקליפ זכה להצלחה בין-לאומית, ונכון לשנת 2020, מונה הצפיות שלו עומד על כ-525 מיליון צפיות, דבר אשר הופך אותו לאחד מן הקליפים הנשיים הנצפים ביותר בכל הזמנים.

== מיקומי שיא ==

== קישורים חיצוניים ==

==הערות שוליים==

קטגוריה:שירי סילבה גאנברדהי
גיא מרקיזנו

גיא מרקיזנו (נולד ב-14 ביולי 1978) הוא קצין בצה"ל בדרגת תת-אלוף, המשמש כמזכיר הצבאי של שר הביטחון. קודם לכן שירת כראש מטה פיקוד הצפון, מפקד עוצבת עמוד האש, מפקד עוצבת כידון, מפקד גדוד 405 וראש מחלקת תכנון בזרוע היבשה.

== ביוגרפיה ==
מרקיזנו נולד ב-1978, וגדל והתחנך ברמת השרון. בוגר תיכון אלון ברמת השרון. 

בשנת 1997 התגייס לצה"ל, ושובץ בחיל התותחנים. שירת כלוחם בגדוד 55 באגד 215. לאחר קורס קצינים שירת בגדוד 403 ושימש כסגן מפקד סוללה. בהמשך שימש כמפקד סוללה בגדוד 403. כאשר גדוד 403 הסדיר פורק והפך לגדוד מילואים, עבר ביחד עם פלוגה אחת לגדוד 601 של הנדסה קרבית לתקופה של כשנה. לאחר מכן מונה לסגן מפקד גדוד 402, בין היתר במהלך מלחמת לבנון השנייה. בהמשך שימש כקצין אג"ם של אגד 425. לאחר מכן מונה לראש לשכת מפקד פיקוד הדרום, יואב גלנט.

בשנת 2010 הועלה לדרגת סא"ל ומונה למפקד גדוד 405 בעוצבת גולן, ושימש בתפקיד עד שנת 2012. בשנת 2012 מונה למפקד השתלמות קציני חת"ם בביסל"ת, ושימש בתפקיד עד שנת 2014. לאחר מכן מונה לסגן מפקד עוצבת גולן בין השנים 2014–2015. באוגוסט 2015 הועלה לדרגת אל"ם ומונה למפקד עוצבת כידון, ושימש בתפקיד עד אוגוסט 2017. באוגוסט 2017 מונה למפקד עוצבת עמוד האש, תפקיד אותו מילא עד יולי 2019. בשנת 2019 מונה לראש מחלקת תכנון בזרוע היבשה. ב-3 באוגוסט 2020 הוחלט על העלאתו לדרגת תא"ל ומינויו לראש מטה פיקוד הצפון. ב-21 בפברואר 2023 הוחלט כי ימונה למזכיר הצבאי של שר הביטחון יואב גלנט.

== חיים אישיים ==
מרקיזנו מתגורר בנתניה, נשוי לד"ר דניאלה רופאת משפחה בכללית ואב לשלושה. הוא בעל תואר ראשון ביחסים בין לאומיים מהאוניברסיטה העברית בירושלים ותואר שני במנהל עסקים מאוניברסיטת בן-גוריון בנגב.

== קישורים חיצוניים ==

==הערות שוליים==

קטגוריה:מפקדי אגד ארטילרי 209
קטגוריה:מפקדי אגד ארטילרי 215
קטגוריה:ראשי מטה פיקוד הצפון
קטגוריה:תתי-אלופים בצה"ל
קטגוריה:בוגרי תיכון אלון (רמת השרון)
קטגוריה:ישראלים שנולדו ב-1978
מנגר (דג)

מנגר (שם מדעי: Luciobarbus esocinus) הוא מין של דג גדול ממשפחת הקרפיוניים החי בנהרות הפרת והחידקל והוא אחד מהגדולים שבקרפיונים.
== מאפיינים ==
דג זה מגיע לאורך מרבי של 2.3 מטר ולמשקל של 140 ק"ג. הוא נחשב לגדול במיני הקרפיונים לאחר המין קרפיון סיאמי ענק. דג זה יכול לחיות 17 שנה והוא בעל גוף גדול ולבן עם קשקשים גרמיים, סנפירים קטנים ולבנים ופתחי זימים גדולים אך ראש קטן. השפתיים משורבבות ולידם כמה בינים.

הדג חי בנהרות הפרת והחידקל שבסוריה, תורקיה, איראן ועיראק. הם חיים בזרמים הרחבים של הנהר אך פונים לאזורים רדודים כדי להשריץ. דג זה הוא אוכל-כול.

חלה ירידה באוכלוסיות דג זה כתוצאה מדיג והוא נמצא בסכנת הכחדה.

==קישורים חיצוניים==

==הערות שוליים==

קטגוריה:קרפיוניים
קטגוריה:מגה-פאונה של אירואסיה
קרפיון זאב קולורדו

קרפיון זאב קולורדו (שם מדעי: Ptychocheilus lucius) הוא מין של דג גדול ממשפחת הקרפיוניים הנפוץ באמריקה הצפונית בנהר הקולורדו. 

זהו הגדול שבבני משפחתו באמריקה הצפונית והוא יכול לגדול לאורך 1.8 מ' ולמשקל 45 ק"ג. ישנם גם דיווחים לא מאומתים על דגים באורך 3 מ'. דג זה אפור-כסוף ובמראהו הוא מזכיר מעט את זאב הנהרות הטורף. מראהו מוארך והוא בעל סנפירים קטנים, כיסוי זימים גדול בצבע לבן וזנב צר העוזר להתפרץ במהירות. הראש צר ובו שיניים חדות. העיניים צהובות וגדולות.

הדגיגים שאורכם 5 ס"מ ניזונים מחרקים, מדפניות ומשטרגליים, אך כשהם גדלים לאורך 30 ס"מ הם מתחילים לצוד בעיקר דגים. דגים אלה בשונה משאר בני משפחתם יכולים לשחות גם במים מליחים או אף מלוחים בקרבת החופים. כשהם גדלים הם נכנסים לזרמים עמוקים או לנהרות שוצפים ושם חיים. הם יכולים לנדוד יותר מ-100 ק"מ בנדודים לעבר אתרי הרבייה שלהם.

תפוצתם היא בנהרות שמאריזונה וקליפורניה ועד למקסיקו. כתוצאה מדיג הדג נמצא בסכנת הכחדה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1856
קטגוריה:טקסונים שתוארו בידי שארל פרדריק ז'ראר
קטגוריה:קרפיוניים
קטגוריה:מגה-פאונה של אמריקה הצפונית
קטגוריה:ארצות הברית: דגי מים מתוקים
אלבריקו אלבריצ'י

אלבריקו ג'וזפה אלבריצ'י (באיטלקית: Alberico Giuseppe Albricci ; 6 בדצמבר 1864 - 2 באפריל 1936) היה לוטננט גנרל בצבא המלכותי האיטלקי, אשר פיקד על חיל המשלוח האיטלקי שלחם בחזית המערבית במלחמת העולם הראשונה. בהמשך שימש כשר ההגנה בממשלת ניטי הראשונה.

==ביוגרפיה==
אלבריצ'י נולד ב-6 בדצמבר 1864 בגאלארטה שבממלכת איטליה. ב-1886 הוא התגייס לצבא המלכותי האיטלקי והוצב בכוחות הארטילריה. ב-1888 הוא הועלה לדרגת לוטננט ולחם במלחמה האיטלקית-אתיופית הראשונה. ב-1897 הוא הועלה לדרגת קפטן, ב-1907 לדרגת מייג'ור, וב-1908 מונה למפקד גדוד וביצע עמו פעולות סיוע במהלך רעידות האדמה בקלבריה ובסיציליה באותה שנה. ב-1909 הוצב במטה הכללי וב-1910 הוא מונה לשלישו הצבאי של ויטוריו אמנואלה השלישי, מלך איטליה. ב-1912 הוא הועלה לדרגת לוטננט קולונל, וב-1913 קיבל תואר רוזן מהמלך. עם כניסתה של איטליה למלחמת העולם הראשונה הוא שמר בתחילה על תפקידו במטכ"ל, וב-1916 הועבר לפקד על בריגדת "בזיליקטה". במרץ של אותה שנה הוא מונה לראש מטה הארמייה הראשונה. הוא לחם עם הארמייה בקרב אסיאגו, וב-1917 הועבר לפקד על הדיוויזיה ה-5. מאוחר יותר הוא הועבר לפקד על הקורפוס ה-2 ולחם עמו בקרב קפורטו. 

לאחר קפורטו, החליט המטכ"ל האיטלקי שיש לגמול טובה למדינות ההסכמה על ששלחו חילות עזר לחזית האיטלקית. הקורפוס של אלבריצ'י נבחר להישלח לחזית המערבית כשהוא כולל את הדיוויזיות ה-3 וה-8 - בסה"כ 25,000 איש. ב-18 באפריל 1918 החלו הכוחות האיטלקיים לנוע אל צרפת, והגעתם הסתיימה ב-27 באפריל. הקורפוס נכלל כחלק מהארמייה החמישית הצרפתית. הוא ספג אבדות כבדות בקרב השני על המארן, אולם הצליח לבלום את התקדמות הגרמנים. הוא לחם עם מדינות ההסכמה עד סיום המלחמה, ולאחר מכן הוחזר לאיטליה. בהמלצתו של ארמנדו דיאז, ב-24 ביוני 1919 מינה אותו פרנצ'סקו ניטי לשר המלחמה. בתפקידו, היה עליו לדאוג לוותיקי המלחמה ולהעניק חנינות לעריקים. הוא הגה רעיונות לייעול של הצבא האיטלקי, אולם כבר ב-13 במרץ 1920 הוחלף בידי איוואנו בונומי. הוא המשיך לשרת בצבא והגיע לדרגת לוטננט גנרל. הוא פרש ב-1926.

אלבריצ'י נפטר ברומא ב-2 באפריל 1936 בגיל 71.

==קישורים חיצוניים==

* [http://www.treccani.it/enciclopedia/alberico-giuseppe-albricci_(Dizionario-Biografico)/ אלבריקו אלבריצ'י] 

קטגוריה:גנרלים איטלקים
קטגוריה:אנשי צבא איטלקים במלחמת העולם הראשונה
קטגוריה:איטלקים שנולדו ב-1864
קטגוריה:נפטרים ב-1936
פיראיבה

פּירָאיבָּה (שם מדעי: Brachyplatystoma filamentosum) הוא מין של דג גדול ממשפחת הפימלודיים. דג זה חי באמריקה הדרומית בנהרות האמזונאס והאורינוקו באזור שבין ברזיל לארגנטינה.
== מאפיינים ==
זהו הגדול שבדגי המשפחה: הוא יכול להגיע לאורך 360 ס"מ ולשקול עד 200 ק"ג, והוא אחד מהגדולים שבדגי אמריקה הדרומית. צבעו אפור-ירוק עם בטן לבנה והוא בעל ראש גדול ובינים ארוכים מאוד הפונים אחורה. הסנפירים מזכירים סנפירי כריש.

דגים אלה חיים בעומק הנהרות והיובלים של הנהרות וניזונים ממגוון בעלי חיים קטנים יותר, בעיקר דגים אחרים, והם גם לא בוחלים בקניבליות.

הדגים הצעירים חיים ביובלים הרדודים שם הם שוחים בצמוד לצמחייה מימית ולבוץ ומסתתרים מטורפים. הם עלולים להיטרף על ידי לוטרות ענק, דולפיני נהרות ועופות מים, אך הם מתבגרים במהירות ושוחים במורד היובלים.

==קישורים חיצוניים==

קטגוריה:בעלי חיים שתוארו ב-1819
קטגוריה:טקסונים שתוארו בידי מרטין ליכטנשטיין
קטגוריה:פימלודיים
קטגוריה:מגה-פאונה של אמריקה הדרומית
קטגוריה:ברזיל: דגי מים מתוקים
שפמנון אדום-זנב

שפמנון חד זנב (שם מדעי: Phractocephalus hemioliopterus) הוא מין של דג גדול ממשפחת הפימלודיים החי בנהרות אמריקה הדרומית. דג זה יחידי בסוגו.

אורכו של שפמנון זה יכול להגיע ל-1.8 מ' ומשקלו ל-80 ק"ג. הוא בעל צבעים בולטים כשהגוף העליון חום כהה, הצידיים ופתחי הזימים צהובים-לבנים והזנב אדום. לדג שפמות ארוכים מהם שניים על הלסת העליונה ושתיים על התחתונה.

הדג חי ביובלי נהרות האמזונאס, האורינוקו והאסקיבו לאורך אמריקה הדרומית. הוא שוכן בנהרות, אגמים ובריכות עמוקות. הוא אוכל בשר תוקפני. ילידי אמריקה לא אוכלים אותו אך אנשים צדים אותו למטרות ספורט. כמו כן הוא מגודל באקווריום אך צריך שהאקווריום יהיה גדול.

דג זה הוא מין פולש בתאילנד אליה הובא על ידי האדם.

==קישורים חיצוניים==

קטגוריה:בעלי חיים שתוארו ב-1801
קטגוריה:פימלודיים
קטגוריה:מקריני סנפיר יחידים בסוגם
קטגוריה:מגה-פאונה של אמריקה הדרומית
קטגוריה:טקסונים שתוארו בידי יוהאן גוטלוב שניידר
קטגוריה:טקסונים שתוארו בידי מרקוס אליעזר בלוך
קטגוריה:ברזיל: דגי מים מתוקים
קוד פולינומי

בתורת הקודים, קוד פולינומי הוא סוג של קוד ליניארי בו אוסף של מילות קוד חוקיות מורכב מהפולינומים (בדרך כלל בעלי אורך קבוע) שמתחלקים ללא שארית בפולינום קבוע נתון (בעל אורך קצר יותר, שנקרא הפולינום היוצר).

== הגדרה ==
בהינתן שדה סופי <math>GF(q)</math> (שהאיברים בו יוגדרו "סימבולים"), נגדיר לכל רצף סימבולים באורך <math>k</math>: <math>a_{k-1}\ldots a_0</math>, פולינום מתאים כך: <math>a_{k-1}x^{k-1} + \cdots + a_1x + a_0\,</math>.

בהינתן מספר <math>n</math> ופולינום יוצר <math>g(x)</math> שדרגתו <math>m \leq n</math>, הקוד הפולינומי שנוצר על ידי <math>g(x)</math> הוא אוסף מילות הקוד שדרגתן קטנה מ-<math>n</math> המתחלקות ללא שארית בפולינום <math>g(x)</math>.

== דוגמה ==

נגדיר את השדה <math>GF(2)=\{0,1\}</math> ונקבע את הקבועים <math>n=5</math>, <math>m=2</math>, כאשר הפולינום היוצר הוא <math>g(x)=x^2+x+1</math>. הקוד הפולינומי הנוצר על ידי g מורכב מהמילים הבאות:

:<math>0\cdot g(x),\quad 1\cdot g(x),\quad x\cdot g(x), \quad (x+1) \cdot g(x),</math>

:<math>x^2 \cdot g(x),\quad (x^2+1)\cdot g(x),\quad (x^2+x)\cdot g(x), \quad (x^2+x+1) \cdot g(x).</math>

או במפורש:

:<math>0,\quad x^2+x+1,\quad x^3+x^2+x,\quad x^3+2x^2+2x+1,</math>

:<math>x^4+x^3+x^2,\quad x^4+x^3+2x^2+x+1,\quad x^4+2x^3+2x^2+x,\quad x^4+2x^3+3x^2+2x+1.</math>

מאחר שהקוד הפולינומי מוגדר מעל שדה גלואה בינארי <math>GF(2)=\{0,1\}</math> ופעולת החיבור מתבצעת מודולו 2, מילות הקוד הן למעשה:

:<math>0,\quad x^2+x+1,\quad x^3+x^2+x,\quad x^3+1,</math>

:<math>x^4+x^3+x^2,\quad x^4+x^3+x+1,\quad x^4+x,\quad x^4+x^2+1.</math>

באופן שקול ניתן לייצג את מילות הקוד כמחרוזת של מקדמי הפולינום, כך:
:<math>00000,\quad 00111,\quad 01110,\quad 01001,</math>

:<math>11100,\quad 11011,\quad 10010,\quad 10101.</math>

קוד פולינומי זה, ככל קוד פולינומי אחר, הוא קוד ליניארי, כלומר כל צירוף ליניארי של מילות קוד מהווה מילת קוד בפני עצמו. במקרה לעיל, בו השדה מעליו מוגדרים הפולינומים הוא שדה גלואה בינארי, צירוף ליניארי ניתן לחישוב גם על ידי פעולת XOR על מילות הקוד בצורתן כמחרוזת בינארית של מקדמי הפולינום (למשל <math>00111 \oplus 10010 = 10101</math>).

== ראו גם ==
* חילוק פולינומים

== הערות שוליים ==

קטגוריה:תורת הקודים
אגריניו

אגריניו (ביוונית: Αγρίνιο) היא העיר הגדולה ביותר באטוליה-אקארנאניה, יוון. בעיר (נכון לשנת 2011) מתגוררים כ-106,053 תושבים. העיר משמשת כמרכז של היחידה המנהלית, למרות שאינה עיר הבירה שלה.

מבחינה כלכלית, העיר ידועה בשל תעשיית הטבק והחקלאות שלה (במיוחד בשל גידולי הזיתים).

==היסטוריה==
ההתיישבות בעיר עתיקה מאוד, והעיר העתיקה ממוקמת במרחק של שלושה ק"מ ממיקום העיר המודרנית. העיר העתיקה הוקמה ככל הנראה בשנים 1100-1600 לפנה"ס. 

העיר פרחה מחדש במהלך שלטון האימפריה העות'מאנית. אגריניו נכבשה על ידי הכוחות היוונים ב-21 ביוני 1821 במסגרת מלחמת העצמאות היוונית. 

באוגוסט 1822 התקרבו הכוחות הטורקים לעיר, ותושביה החליטו לנטוש את העיר ולשרוף אותה. לבסוף אגריניו נכללה בגבולות יוון באמנת קונסטנטינופול שנחתמה בשנת 1832. 

העיר שגשגה במיוחד בסוף המאה ה-19 ובתחילת המאה ה-20. לאחר מלחמת יוון–טורקיה הגיעו לעיר פליטים רבים מאסיה הקטנה (מערב טורקיה). על אף המשבר הכלכלי בין שתי מלחמות העולם, חל פיתוח רב ותשתיות רבות.

בחודש מאי מתקיים בעיר פסטיבל להקות פולקלור (מחול) על-שם יצרן הסיגריות פפדקיס שנולד בעיר.

==הקהילה היהודית==

==לקריאה נוספת==
* ברכה ריבלין, "אגריניון", בתוך: הנ"ל (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 54–555.

==קישורים חיצוניים==

* 
* 

קטגוריה:יוון: ערים
נקודת אפס

נקודת אפס (באנגלית: Point of zero charge ובקיצור: pzc), היא מושג בכימיה פיזיקלית המתייחס לתופעה של ספיחה, והיא מתארת מצב שבו צפיפות המטען החשמלי על פני השטח שווה ל-0. ערך זה נקבע בדרך כלל ביחס ל-PH של אלקטרוליט, ומהווה תכונה של סובסטרט נתון או חלקיק קולואידאלי.

לדוגמה, נקודת האפס של FeOOH מוצק היא 9. במילים אחרות, נקודת האפס היא ערך ה-pH שבו מוצק שקוע באלקטרוליט מציג אפס מטען חשמלי על פני השטח.

מושג נוסף באלקטרוכימיה הקשור לנושא הוא פוטנציאל האלקטרודות בנקודת האפס.

רמת החומציות משמשת לקביעת נקודת האפס רק עבור מערכות שבהן <sup>−</sup>H<sup>+</sup>/OH הם היונים מגדירי הפוטנציאל (כפי שקורה ברוב המערכות).

כאשר ה-PH נמוך מנקודת האפס, המים החומציים תורמים יותר פרוטונים מאשר הקבוצות ההידרוקסיליות ולכן המשטח הסופח טעון חיובית (מושך אניונים). לחלופין, מעל לנקודת האפס, המשטח הסופח טעון שלילית (מושך קטיונים/דוחה אניונים).

בנקודה זו, המערכת הקולואידלית מציגה אפס פוטנציאל זטה, יציבות מינימלית, מסיסות מקסימלית וצמיגות מקסימלית.

נקודת האפס היא יסוד חשוב במדעי הסביבה. היא קובעת את היכולת של משטח לספוג יונים מזיקים.

== ביחס לנקודה איזואלקטרית ==
כאשר אין ספיחה של יונים אחרים מלבד <sup>−</sup>H<sup>+</sup>/OH, נקודת האפס זהה לנקודה האיזואלקטרית (iep). מקרה זה שכיח עבור יוני חמצן טהור במים. בנוכחות ספיחה ספציפית, יש הבדל בין נקודת האפס לנקודה האיזואלקטרית.

== שיטת מדידה ==
נקודת האפס מאובחנת בדרך כלל על ידי טיטור בסיס-חומצה של דיספרסיות קולאידליות תוך ניטור הניידות האלקטרופורזית של החלקיקים ואת ה- pH של התרחיף. כדי להבדיל בין ה-pzc לבין ה-iep נדרשים מספר טיטורים באמצעות אלקטרוליטים שונים. מתקבלים 2 גרפים:
* PH כפונקציה של כמות בסיס/חומצה
* פוטנציאל זטה כפונקציה של ה-PH

נקודת החיתוך בין 2 העקומות היא נקודת האפס, ה-pzc.

== יישומים באלקטרוכימיה ==
[[אלקטרוליזה של המים]]
באלקטרוכימיה, הממשק בין האלקטרודה לאלקטרוליטים בדרך כלל טעון. אם האלקטרודה פולריזבלית, אזי המטען על פני האלקטרודה תלוי בפוטנציאל החשמלי שלה .

פוטנציאל האלקטרודה בנקודת האפס מוגדר כך:
<center>
<math>E_{pzc}= E-E_{\sigma=0}
</math>
</center>

כאשר:
* <math>E_{pzc}
</math>- פוטנציאל האלקטרודה בנקודת האפס ביחס לנקודה שבה המטען על פני שטחה הוא אפס.
* <math>E
</math>- הפוטנציאל של האלקטרודה אותה ביחס לאלקטרודת ייחוס בעלת פוטנציאל מוגדר V
* <math>E_{\sigma=0}
</math>- הפוטנציאל של האלקטרודה אותה כאשר על פני שטחה המטען הוא אפס, בהיעדרו של משטח ספיחה ספציפי חוץ ממנה, ביחס לאלקטרודת ייחוס בעלת פוטנציאל מוגדר V.

המבנה של אלקטרוליט על פני האלקטרודה תלוי גם במטען על פני השטח, שמשתנה סביב פוטנציאל האלקטרודה בנקודת האפס, <math>E_{pzc}
</math>. לדוגמה, מבנה מולקולת מים (המורכבת מ-2 יוני מימן חיוביים ויון חמצן שלילי) שמונחת על אלקטרודות פלטינה, משתנה בצורה הבאה:
* עבור משטח טעון שלילית - יון החמצן מקבל אוריינטציה כלפי מעלה בעוד קשרי המימן נותרים חלשים.
* עבור משטח טעון חיובית - האוריינטציה של היונים היא שטוחה וקשרי המימן נעשים חזקים.

== לקריאה נוספת ==
* Kosmulski M. (2009). Surface Charging and Points of Zero Charge. CRC Press; 1st edition (Hardcover). 

== הערות שוליים ==

קטגוריה:כימיה פיזיקלית
קטגוריה:כימיה קולואידית
שפמנון הליקופטר

שפמנון הליקופטר (שם מדעי: Wallagonia leerii), הוא מין דג גדול ממשפחת הסילוריים שבסדרת השפמנונאים. הוא חי בדרום-מזרח אסיה. בעבר היה שייך לסוג Wallago.

זהו שפמנון גדול מאוד שמגיע לאורך 2 מ' ולמשקל 95 ק"ג. הוא בעל עור ירוק-חום והבטן לבנה. הפה גדול וסביבו שפמות. סנפירי החזה כתומים.

שפמנון זה חי בנהרות דרום-מזרח אסיה מתאילנד וחצי האי המלאי עד לאיים סומטרה ובורנאו שבאינדונזיה. הוא שוכן בעומקים וצד דגים אחרים.

==ראו גם==
*וולגוניה מיקרופוגון - קרובו לסוג
*וולאגו אטו - מין קרוב

==קישורים חיצוניים==

==הערות שוליים==

קטגוריה:טקסונים שתוארו בידי פיטר בליקר
קטגוריה:סילוריים
קטגוריה:מגה-פאונה של אירואסיה
קטגוריה:תאילנד: דגים
קטגוריה:מלזיה: דגים
קטגוריה:אינדונזיה: דגים
קטגוריה:בעלי חיים שתוארו ב-1851
הייפונג

תצלום לוויין של הייפונג
הייפונג (ב: ) היא העיר השלישית בגודלה בווייטנאם (אחרי הו צ'י מין סיטי והאנוי), אחת מערי הנמל החשובות שלה ומהווה מרכז הטכנולוגיה, הכלכלה, התרבות, הרפואה, החינוך, המדע והמסחר בחוף הצפוני של וייטנאם.

== היסטוריה ==
העיר נוסדה בשנת 1887 כנמל של האימפריה הקולוניאלית הצרפתית. העיר התפתחה מאוד למרות טייפון שהכה באזור בשנת 1881 וגרם למותם של מאות אלפי אנשים. בשנים 1954–1975, הייתה הייפונג העיר הימית החשובה ביותר בצפון וייטנאם. בסוף מלחמת וייטנאם הופצצה העיר פעמים רבות על ידי חיל האוויר והצי האמריקאים. הנמל העירוני נפגע קשות בהפצצות אלו.

== כלכלה ==
מבחינה כלכלית, הייפונג נודעת בשל התעשיות הרבות שלה אשר כוללות: טקסטיל וייצר סיגריות, אלכוהול, מלט, ברזל, תרופות, אופנועים וכו'. שליש משטח העיר הוא למעשה שטח חקלאי, כאשר הגידול המרכזי הוא אורז. ענף חקלאי מרכזי נוסף הוא הדיג.

== דמוגרפיה ==
הייפונג היא העיר השלישית בגודלה בווייטנאם, עם כ-2 מיליון תושבים. מבחינה מגדרית, 50.4% מהתושבים הם נשים, לעומת 49.6% גברים. תוחלת החיים נאמדת בכ-77.1 שנים בקרב נשים, 72 שנים לגברים, ו-74.5 שנים בשקלול שני המינים. שיעור תמותת התינוקות נמדד בכ-11.8 מקרי תמותת תינוקות ל -1,000 לידות, מעל הממוצע הארצי לערים. שיעור הגידול השנתי עומד על כ-4%.

== ערים תאומות ==
* 
* 
* 
* 
* 
* 

==קישורים חיצוניים==

* 
* 

קטגוריה:וייטנאם: ערים
קטגוריה:וייטנאם: ערי חוף
קטגוריה:ים סין הדרומי: ערי נמל
מקדש פורטונוס

מקדש פורטונוס (באיטלקית: Tempio di Portuno) או מקדש פורטונה ויריליס ("גורל גברי") הוא מקדש רומאי, אחד השמורים ביותר מכל מקדשי רומא ששרדו עד ימנו. שמו המקורי אינו ודאי והמקורות העתיקים מזכירים מספר מקדשים באזור זה של רומא בלי להוסיף מספיק פרטים שיאפשרו זיהוי מדויק. המקדש נקרא מקדש פורטונה ויריליס בתקופת הרנסאנס אך היום הוא מוכר יותר כמקדש על שם פּוֹרְטוּנוּס - אל המפתחות, הדלתות, משק-החי והאסמים.

המקדש נמצא בפורום בואריום (פורום הבקר) קרוב לנהר הטיבר ובעת העתיקה צפה על נמל טיברינוס במקום בו הנהר מתעקל באופן חד. מכאן פורטונוס היה יכול לצפות על הדוברות נושאות הבקר עם הגיען לעיר מכוון נמל אוסטיה. מקדש הרקולס המנצח העגול עומד מעט דרומה למקדש פורטונוס, גם כן בפורום בואריום.

המקדש נבנה במקור במאה השלישית או הרביעית לפנה"ס (כלומר בתקופת רומא הרפובליקאית) אך נבנה מחדש בין השנים 80-120 לפנה"ס. המקדש בנוי לפי הסדר האיוני של הארכיטקטורה היוונית. המבנה המלבני כולל פורטיקו (מבנה כניסה נישא על עמודים) טטרסטילי (כלומר בעל ארבעה עמודים) המוביל אל נאוס (או צ'לה - ההיכל הפנימי המרכזי של המקדש בו נמצא פסל האל). המבנה הוגבה על פודיום והגישה לכניסה הייתה דרך גרם מדרגות ששרד. לרוחב חזית האכסדרה כאמור ארבעה עמודים מהמסדר האיוני ועומק האכסדרה הוא של 2 עמודים, בדומה לאכסדרה של המזון קארה שבנים בצרפת. ארבעת העמודים בחזית הם חופשיים בעוד חמשת העמודים הנותרים מכל צד טמונים בחציים בתוך הקיר. סגנון זה מכונה פסאודו-פריפטרוס, להבדיל ממקדש פריפטרוס כמו הפרתנון באתונה המוקף כולו בעמודים העומדים חופשי. העמודים האיונים שבצדדים שונים במקצת מעמודי החזית, ומכותרות העמודים האיוניות (בעלות זוג ספירלות) של העמודים הפינתיים בולטת הספירלה החיצונית בזווית של 45 מעלות החוצה. זהו פרט נפוץ בארכיטקטורה הרומית. המקדש בנוי מאבני טוף וטרוורטין וצופה בעבר בסטוקו (מעין חומר מליטה לחיפוי ועיצוב קירות) שאבד מאז.

המקדש שרד בצורה מרשימה יחסית מכיוון שהוסב לשימוש ככנסייה נוצרית ("מריה הקדושה ממצרים") בשנת 872. המסדר האינוי של המקדש עורר הערצה, צויר והועתק רבות מאז המאה ה-16 (ראו איור משמאל). הפולי (מבנה "הבל" למטרות קישוט) "מקדש להרמוניה" מהמאה ה-18 בסאמרסט שבאנגליה מבוסס על מקדש פורטונוס.

== גלריה ==
<gallery>
TempleOfPortunus-ForumBoarium.jpg|מקדש פורטונוס
PalladioWare1738FortunaVirilis.jpg|"מקדש פורטונה ויריליס" מתרגומו של אייזק וור ל"ארבעת הכרכים של ארכיטקטורה של אנדריאה פלדיו", לונדון, 1738.
Rome.Temple_of_Portunus.backside.JPG|מבט אחורי
Temple of Portunus, Rome.jpg|עם גרם המדרגות
</gallery>

==ראו גם==
*אדריכלות רומית
*אדריכלות קלאסית - מונחים
*הסדר האיוני

==לקריאה נוספת==
*ויטרוביוס, על אודות האדריכלות. תרגם לעברית והוסיף מבוא, הערות, איורים ומפתחות רוני רייך. תל אביב, דביר, 1997.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:אדריכלות קלאסית
*
פורטונוס
קטגוריה:רומא: מבנים בתקופת רומא העתיקה
סלקציה נציונלה

סלקציה נציונלה (ברומנית: Selecția Națională; תרגום: הבחירה הלאומית) היא תחרות שירים שנתית הנערכת ברומניה, בה נבחר נציג המדינה לאירוויזיון. התחרות נערכה לראשונה ב-1993, וזכה בה הזמרת דידה דרגאן.

עד שנת 2005 נקבע ניקוד השירים בתחרות על פי החלטת צוות שיפוט בלבד. ב-2006 הוחלט על מתכונת חדשה, בה משלבים יחד את תוצאות הצבעת קהל הצופים באמצעות מסרונים ואת תוצאות חבר השופטים, וקולותיהם שווים בהשפעתם. מרב הנקודות ששיר בתחרות יכול לקבל הוא עשרים וארבע, אם הן השופטים והן הקהל יעניקו לו שתים עשרה נקודות.

במשך השנים נערכה התחרות במקומות שונים, בהם אולפני טלוויזיה ואולמות קונצרטים.

הטלוויזיה הרומנית רצתה להצטרף לאירוויזיון, ולשלוח אליו נציגות עוד בשנות השבעים, אך עקב היותה של רומניה מדינה בגוש הקומוניסטי, נבצר ממנה להשתתף באירוויזיון, למרות היותה חברה באיגוד השידור האירופאי.

==הנחיה==
{| class="wikitable"
|-
! שנה
! בהנחיית
|-
|1994
|גבריאלה קריסטיה
|-
|1994
|גבריאלה קריסטיה
|-
|1996
|אנג'לה סימיליה וגבריאל קוטביצה
|-
|1998
|דניאלה נאנה, אנקה צורקשיו ויוליאנה מרצ'וק פוסיה
|-
|2000
|צ'ליה פטריקו ודן נגרו
|-
|2008
|אלינה סורסקו
|-
|}

==זוכים בתחרות==

{| class="wikitable sortable" style="font-size:90%; text-align: center;"
|- bgcolor="#ccccff"
! שנה
! ביצוע
! שיר
! תרגום לעברית
! גמר
! ניקוד
! חצי גמר
! ניקוד
|-
| 1994
| דן ביטמן
| "Dincolo de nori"
| "מאחורי העננים"
| 21
| 14
|
|
|-
| 1998
| מלינה אולינסקו
| "Eu cred"
| "אני מאמינה"
| 22
| 6
|
|
|-
| 2000
| טקסי
| "The Moon"
| "הירח"
| 17
| 25
|
|
|-
| 2002
| מוניקה אנגל ומרצ'ל פאבל
| "Tell Me Why"
| "אמור לי מדוע"
| 9
| 71
|
|
|-
| 2003
| ניקולה
| "Don't Break My Heart"
| "אל תשבור את לבי"
| 10
| 73
|
|
|-
| 2004
| סאנדה לאדושי
| "I Admit"
| "אני מודה"
| 18
| 18
| X
| X
|- bgcolor="#CC9966"
| 2005
| לומיניצה אנגל וסיסטם
| "Let Me Try"
| "תן לי לנסות"
| 3
| 158
| bgcolor="gold"|1
| bgcolor="gold"|235
|-
| 2006
| מיכאי טראיסטאריו
| "Tornerò"
| "אני אחזור"
| 4
| 172
| X
| X
|-
| 2007
| טודומונדו
| "Liubi, Liubi, I Love You"
| "אהבה, אהבה, אני אוהב אותך"
| 13
| 84
| X
| X
|-
| 2008
| ניקו וולאד מיריצה
| "Pe-o margine de lume"
| "בקצה העולם"
| 20
| 45
| 7
| 94
|-
| 2009
| אלנה גאורגה
| "The Balkan Girls"
| "בנות הבלקן"
| 19
| 40
| 9
| 67
|-
| bgcolor="#CC9966"|2010
| bgcolor="#CC9966"|פאולה סלינג ואובי
| bgcolor="#CC9966"|"Playing with Fire"
| bgcolor="#CC9966"|"משחקים באש"
| bgcolor="#CC9966"|3
| bgcolor="#CC9966"|162
| 4
| 104
|-
| 2011
| הוטל FM
| "Change"
| "שינוי"
| 17
| 77
| 4
| 111
|-
|}

קטגוריה:אירועים לבחירת נציגות לאירוויזיון
קטגוריה:מוזיקה רומנית
קטגוריה:תחרויות זמר
קטגוריה:רומניה באירוויזיון
קטגוריה:תוכניות מציאות: שירה
נמסטה (שיר)

נמסטה הוא שיר שנכתב, הולחן ובוצע על ידי הצמד הישראלי סטטיק ובן-אל תבורי ויצא לאור ב-1 בינואר 2018.

==רקע==
השיר יצא לאור ביום הראשון של שנת 2018, כסינגל השמיני של הצמד. את השיר הוציאו סטטיק ובן-אל תבורי כחודשיים לאחר שהוציא את השיר "הכל לטובה". בשיר מוזיקת רגאיי בשילוב עם מוזיקה הודית. מקור שם השיר הוא המילה "נמסטה", המקובלת לברכת שלום בהודו ובנפאל. הזמרת ליאורה יצחק השתתפה בביצוע בשיר בקולותיה.

המשפט "לא רואה, לא שומע, לא מגיב, אם זה לא בחיוך אז אני לא מקשיב, לא מבין מה הקשר, גם כשמדובר ב.. (לא מגניב)" כשלאחריו נשמע קול של נשר, נתפס כמשפט שנועד להקניט את הראפר רון נשר, לאור הסכסוך בין הצמד לנשר. נשר פרסם בתגובה את השיר "לירזובתאל".

==קליפ==
הווידאו קליפ צולם בתוך אולפן צילומים בחולון המדמה יער טרופי שנוצר על ידי צמחייה ועצים שהובאו במיוחד ממשתלה. את הקליפ ביים רומן בוצ'אצקי. בקליפ השתתף כתב התרבות של חדשות 2 יונתן ריגר, כחוקר תרבות המגלה את בקבוק הנמסטה, כאשר סטטיק מקדים אותו וחוטף אותו ממנו. סטטיק מוביל את הבקבוק אל השבט שלו. סטטיק ובן אל לבושים בבגדים צבעוניים ולידם עשרות רקדנים הלבושים אף הם בבגדים צבעוניים. ברקע נזיר המגולם על ידי ג'ורדי. בסוף השיר מקבל חוקר התרבות מן השבט ארגז של "בקבוקי נמסטה".

נכון לדצמבר 2021, קליפ השיר צבר 24.6 מיליון צפיות בערוץ היוטיוב של סטטיק ובן-אל.

== מיקומי שיא ==

==קישורים חיצוניים==
* [https://shironet.mako.co.il/artist?type=lyrics&lang=1&prfid=20439&wrkid=46784 מילות השיר] באתר שירונט
* 
* משה אבוטבול [https://www.frogi.co.il/music-local/23199.html מהודו ועד ג'מייקה: סטטיק ובן אל משחררים את "נמסטה"] באתר פרוגי, 1 בינואר 2018
* 
* איריס קול, [http://103fm.maariv.co.il/programs/media.aspx?ZrqvnVq=HEKFIL&c41t4nzVQ=M "הוכחנו שאנחנו לא דבר חולף ושנמשיך לשתות לכם את הזמן"] באתר רדיו ללא הפסקה, 3 בינואר 2018
*[https://www.nli.org.il/he/items/NNL_MUSIC_AL990047191380205171/NLI לדף השיר] באתר הספרייה הלאומית

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
ג'עפר אבן יחיא אלברמכי

ג'עפר אבן יחיא אלברמכי (בערבית: جعفر بن يحيى פרסית: جعفر بن یحیی برمکی; 767–803) היה אציל ערבי ממוצא פרסי בן למשפחת הברמכים הידועה. הוא היה גיסו של הח'ליפה הארון א-רשיד מהשושלת העבאסית, ושימש כווזיר בתקופתו.

==ביוגרפיה==
ג'עפר נולד בערך בשנת 767. הוא היה בנו של יחיא אבן ח'אלד, אשר שימש כווזיר בתקופתו של הח'ליפה העבאסי אל-מהדי. הוא היה בן למשפחת הברמכים רבת ההשפעה. היה לו אח בשם אל-פצ'ל אבן יחיא ואח בשם מוסא אבן יחיא. לאחר מותו של אביו, הפך ג'עפר לווזיר של בנו של אל-מהדי - הארון א-רשיד. ג'עפר היה פטרון המדע והאמנויות וסייע להפצת המדעים ההודיים ומאקדמיית גונדישפור הפרסית ברחבי העולם הערבי. הוא היה פטרון של מלומדים כמו גביר (Gebir) וג'בריל אבן בוח'טישו. הוא ייסד את מפעל הנייר הראשון בבגדאד. הוא עודד בעיקר תרגום של ספרות רפואית ובכך טמן את הזרעים למפעל "בית החוכמה" שהוקם בימי אל-מאמון.

נפילתו של ג'עפר אירעה בשנת 803. על פי המסופר, הארון א-רשיד היה קשור מאוד לאחותו עבאסה, וכדי שיוכל לבלות יותר זמן במחיצתה, הוא החליט להשיא אותה לג'עפר. הוסכם שהנישואים יהיו פורמליים בלבד, ולפיכך נאסר על ג'עפר ועבאסה להתראות שלא במחיצת הח'ליף. עם זאת, על פי המסופר, עבאסה התאהבה בג'עפר, והייתה נחושה לממש את נישואיהם. מדי לילה הייתה נשלחת שפחה לחדר המיטות של ג'עפר, אולם לילה אחד מילאה עבאסה את מקומה של השפחה. ג'עפר הופתע, אך לא התנגד. עבאסה נכנסה להריון וילדה תאומים. אחיה זעם כשנודע לו על כך, והוציא את ג'עפר להורג. משפחת הברמכים איבדה את כל כוחה. בני המשפחה נאסרו ורכושם הוחרם. עבאסה הוצאה להורג או הוגלתה, והתאומים שילדה הועברו למכה וגדלו שם. עם זאת, ישנן גם גרסאות אחרות על נפילת הברמכים.

כוחו של ג'עפר מתבטא היטב ב"סיפורי אלף לילה ולילה" בהם הוא מוזכר לצדו של הארון א-רשיד. סיפורים אלו הקנו לו פרסום בעולם המערבי המודרני, אולם בהדרגה הוא הפך מדמות חיובית לדמות שלילית של מכשף אפל. בסרט "הגנב מבגדאד" משנת 1940, הוא מוצג כמכשף המדיח את הח'ליפה ומפתה את בתו של הסולטאן. בסרט "להב הזהב" מ-1952 מוצג ג'עפר כנבל ערמומי המנסה לגזול את כסאו של הח'ליפה. ג'עפר ממלא תפקיד דומה גם במשחק הווידאו "הנסיך הפרסי". בסרט "אלאדין" של חברת וולט דיסני, הנבל הראשי נקרא אף הוא ג'עפר (תועתק כ"ג'אפר" בתרגומים לעברית). הוא מהווה שילוב בין ג'עפר ההיסטורי לבין דמותו של המכשף הרשע מהסיפור המקורי "אלאדין ומנורת הקסמים". בעקבות הצלחת הסרט הוציאה דיסני סרט המשך הנקרא "שובו של ג'אפר".

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בית עבאס
קטגוריה:ילידי 767
קטגוריה:נפטרים ב-803
גרנד פריירי (טקסס)

גרנד פריירי (באנגלית: Grand Prairie) היא עיר בטקסס, ארצות הברית. לפי מפקד האוכלוסין משנת 2010, התגוררו בעיר כ-175,396 תושבים, מה שהופך את גרנד פריירי לעיר ה-15 בגודלה בטקסס, וה-127 בארצות הברית.

גרנד פריירי שוכנת דרומית לאירווינג, 6 מיילים מערבית לארלינגטון ומזרחית לדאלאס.

מבחינה כלכלית, מקורות התעסוקה המרכזיים הם מערכת החינוך המקומית, לוקהיד מרטין, בל הליקופטר וסימנס.

== היסטוריה ==
העיר נוסדה כחווה חקלאית בשנת 1863 ונקראה בתחילה דכמן. בשנת 1877 נפתחה תחנת דואר במקום. בשנת 1909 ההתיישבות הוכרזה כעיר. מאז ימי מלחמת העולם הראשונה התפתחה בסביבת גרנד פריירי תעשייה ביטחונית ענפה עם פתיחת מפעלי נורת' אמריקן אוויאיישן.

== דמוגרפיה ==
לפי מפקד האוכלוסין משנת 2010, התגוררו בעיר כ-175,396 תושבים בכ-43,791 משקי בית. ההרכב הגזעי של האוכלוסייה היה 52.6% לבנים, 20.0% אפרו-אמריקאים, 0.8% אינדיאנים, 6.5% אסייתים, 0.2% מגזעים אחרים, ו-3.2% משני גזעים או יותר. ההכנסה החציונית למשק בית בעיר הייתה 46,816$. כ-8.7% מהמשפחות ו-11.1% מהאוכלוסייה היו מתחת לקו העוני.

== ערים תאומות ==
* 

==קישורים חיצוניים==

* 

קטגוריה:טקסס: ערים
קטגוריה:יישובים שהוקמו ב-1863
באפוסם

באפוסם (באנגלית: Bafoussam) היא עיר גדולה במערב קמרון ובירתו של אזור המערב. לפי מפקד האוכלוסין משנת 2008, מתגוררים בעיר כ-347,517 תושבים. באפוסם נחשבת למרכז סחר חשוב באזור זה של קמרון. החקלאים באזור מגדלים תירס, קפה ותפוחי אדמה.

האזור יושב במאה ה-14. העיר עצמה התבססה במאה ה-20.

בעיר משחקת קבוצת הכדורגל ראסינג באפוסם. הכדורגלנים הידועים ז'רמי ופייר וובו נולדו בעיר.

== ערים תאומות ==
* 

==קישורים חיצוניים==

* 

קטגוריה:קמרון: ערים
קטגוריה:קמרון: קומונות
גרדן גרוב

גרדן גרוב (באנגלית: Garden Grove) היא עיר בצפון מחוז אורנג', קליפורניה, ארצות הברית, הממוקמת כ-55 ק"מ דרום-מזרח ללוס אנג'לס. אוכלוסיית העיר בשנת 2016 הוערכה בכ-174,000 נפשות.

== דמוגרפיה ==
לפי מפקד האוכלוסין משנת 2010, התגוררו בעיר כ-170,883 תושבים בכ-46,037 משקי בית, כאשר הצפיפות היא כ-3,673.9 נפש לקמ"ר. הגיל החציוני הוא 35.6 שנים. 15.5% מהאוכלוסייה מתחת לקו העוני הפדרלי.

ההרכב הגזעי של גרדן גרוב הוא: 
* 68,149 תושבים (39.9%) לבנים
* 63,451 תושבים (37.1%) אסייתים
* 2,155 תושבים (1.3%) אפרו-אמריקאים
* 983 תושבים (0.6%) אינדיאנים
* 30,026 תושבים (16.9%) מגזעים אחרים
* 6,119 תושבים (3.6%) משני גזעים או יותר

==קישורים חיצוניים==

* 
* 

קטגוריה:קליפורניה: ערים
קטגוריה:מחוז אורנג' (קליפורניה): ערים
קטגוריה:יישובים שהוקמו ב-1874
אביחי פרל

אביחי (אבי) פרל (נולד ב-10 באפריל 1957) הוא המדען הראשי לשעבר של משרד החקלאות החל משנת 2012 עד לשנת 2019.

==ביוגרפיה==
אביחי פרל נולד וגדל בחיפה. אמו הייתה מורה למדעים.

בעל תואר ראשון בביולוגיה ותואר שני בחקלאות מטעם האוניברסיטה העברית. כמו כן, בעל תואר שלישי ופוסט דוקטורט מטעם מכון ויצמן.

כיהן בתור סגן מנהל המכון למדעי הצמח וכמנהל המחלקה לפרחים במינהל המחקר החקלאי (מכון וולקני), במשרד החקלאות ופיתוח הכפר. כמו כן, הוא כיהן ומכהן בוועדות מגוונות, בהן ועדת יוג'ין קנדל, הוועדה לחסכון בידיים עובדות, ועדת ההיגוי לפרחים והוועדה הלאומית לביוטכנולוגיה.

במהלך שנות עבודתו במינהל המחקר החקלאי, פרסם פרל עשרות פרסומים מדעיים בנושאים מגוונים, בהם פיתוח מוצרים בענף הגפן, ביוטכנולוגיה בתפוחי אדמה, פיתוחים בעגבניות ותחומי הנדסה גנטית בענפים שונים. כמו כן, תחת שמו רשומים מספר זני גפן למאכל ופטנטים באשר לפיתוח מוצרים וטכנולוגיות. בעבודתו המדעית התמקד בפיתוח שיטות ביוטכנולוגיות לשיפור זנים של עגבניות, תאנים, אגסים, אלוורה, וגולת הכותרת: שורת זנים של ענבים ללא חרצנים.

על הישגיו אלה זכה בפרס מפעל חיים של מנהל המחקר החקלאי.

הוא נשוי ללאה ואב לשלושה ילדים.

== קישורים חיצוניים ==
* 
* [http://www.moag.gov.il/yhidotmisrad/dovrut/publication/2012/Pages/Chief_Scientist_new.aspx מדען ראשי חדש למשרד החקלאות ופיתוח הכפר], באתר ממשל זמין, משרד החקלאות ופיתוח הכפר, 4 בינואר 2012
* 
* 
* 
* אלון גונן, [https://www.foodis.co.il/השבוע-בענף-היין-58-משרד-החקלאות-המדען-הר/ השבוע בענף היין 58: משרד החקלאות, המדען הראשי, כסף, מחקרים והמון סודיות], באתר foodis -אכול ושאטו, 17 בנובמבר 2016
* מערכת הפורטל, [http://israel.agrisupportonline.com/news/csv/csvread.pl?show=5070&mytemplate=tp2 פיתוח חדש של מכון וולקני: 3 זני ענבים חדשים], הפורטל הישראלי לחקלאות טבע וסביבה, 20 באוגוסט 2010
* [https://heb.wis-wander.weizmann.ac.il/בציר-טוב/תוצרת-המכון בציר טוב - אורח המדור: ד"ר אבי פרל, בוגר מכון ויצמן בשנת 1990, המדען הראשי של משרד החקלאות], באתר מכון ויצמן, 28 במאי 2012
*שמעון וילנאי, [https://kenes-media.com/%d7%99%d7%91%d7%95%d7%9c-%d7%a9%d7%99%d7%90/%d7%93%d7%a8-%d7%90%d7%91%d7%99-%d7%a4%d7%a8%d7%9c/ ראיון עם ד"ר אבי פרל, חוקר ומשביח ענבים, לשעבר המדען הראשי במשרד החקלאות], באתר כנס מדיה

== הערות שוליים ==

קטגוריה:מדענים ישראלים
קטגוריה:חקלאות: חוקרים
קטגוריה:מדענים ראשיים במשרד החקלאות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע

קטגוריה:ישראלים שנולדו ב-1957
פריפטרוס

פריפטרוס מוקף [[ארקדה]]
פריפטרוס (ביוונית: Περίπτερος) סוג של מקדש יווני או רומאי בעל פורטיקו (מבנה כניסה נישא על עמודים) ומוקף באכסדרה של עמודים. האכסדרה מקיפה את המבנה המלבני המרכזי (הנאוס) מכל ארבעת צדדיו. המונח משמש לעיתים גם במובן הפשוט של היקף המבנה (בדרך כלל מבנה מקדש קלאסי) כאשר המבנה מוקף בעמודים ולרוב עבור מבנים מהסדר הדורי. 

מקדשים יוונים היו כמעט בלי יוצאים מן הכלל מסוג פריפטרוס - כמו הפרתנון באתונה או מקדש אפולו בפסטום (עיר יוונית עתיקה בדרום איטליה). הרומאים העדיפו מקדשים מסוג פסאודו-פריפטרוס בהם העמודים ההיקפיים (מלבד בפורטיקו - מבנה הכניסה) טמונים בחלקם בתוך הקירות ולא עומדים חופשי כמו במבנה פריפטרוס. כך למשל במקדש פורטונוס ברומא. 

== ראו גם ==
* אדריכלות קלאסית - מונחים

==לקריאה נוספת==
* ויטרוביוס, על אודות האדריכלות. תרגם לעברית והוסיף מבוא, הערות, איורים ומפתחות רוני רייך. תל אביב, דביר, 1997.

==קישורים חיצוניים==

קטגוריה:אדריכלות רומית
קטגוריה:אלמנטים אדריכליים
קטגוריה:יוון העתיקה: אדריכלות
קטגוריה:מקדשים ביוון העתיקה
כנפתן ים-תיכוני

כנפתן ים-תיכוני או כנפתן שדי (שם מדעי: Mobula mobular; מכונה גם דג שטן ענק) הוא מין של דג סחוס ממשפחת הטחניים השייך לסוג כנפתן והוא המין הגדול ביותר בסוגו.
== מאפיינים ==
זהו הגדול שבכנפתנים והוא מגיע לאורך 5.2 מטר ושוקל 1,000 ק"ג. הכנפתן בעל זוג אברות לצד עיניו, העוזרות לתעל את מזונו לפיו והוא בעל כנפיים גדולות הפונות אחורה וצבעם חום-שחור. הגוף חום עם עורף שחור ופס לבן מאחוריו והבטן לבנה. בקצה הגוף ישנו זנב דק וחד.

דג זה שוחה לאורך הים התיכון וחופי האוקיינוס האטלנטי המזרחי ומגיע ממש עד חופי אירלנד ופורטוגל. הוא חי באוקיינוס הפתוח רוב זמנו ושם הוא מחפש פלנקטון ולהקות דגים וסרטנים למאכל.

דג זה נמצא בירידה בשנים האחרונות ונמצא בסכנת הכחדה. הסיבות העיקריות הם זיהום הימים והסתבכות ברשתות ציד.

==קישורים חיצוניים==

==הערות שוליים==

קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:טחניים
קטגוריה:מגה-פאונה של האוקיינוס האטלנטי